**Република Србија**

**Град Крагујевац**

**Градско веће**

**Број: 400-1798/25-V**

**Датум: 7. октобар 2025. године**

**К р а г у ј е в а ц**

Градско веће, на основу члана 46. став 1. тачка 1. у вези члана 66. став 5. Закона о локалној самоуправи (''Службени гласник Републике Србије'', број 129/07, 83/14- др. закон, 101/16-др. закон, 47/18 и 111/21 – др. закон), члана 59. став 1. тачка 1. Статута града Крагујевца (''Службени лист града Крагујевца'', број 8/19), члана 2. став 1. тачка 1. Одлуке о Градском већу (''Службени лист града Крагујевца'', број 29/24-пречишћен текст) и члана 49. став 3. Пословника о раду Градског већа (''Службени лист града Крагујевца'', број 13/24), на седници одржаној дана, 7. октобра 2025.године, доноси

**З А К Љ У Ч А К**

**о утврђивању Предлога одлуке о изменама Одлуке о буџету града**

**Крагујевца за 2025. годину**

**I** Утврђује се Предлог одлуке о изменама Одлуке о буџету града Крагујевца за 2025. годину и упућује се Скупштини града Крагујевца, на разматрање и доношење.

**II** За представника предлагача на седници Скупштине града Крагујевца одређује се проф. др Ненад Станишић, члан Градског већа за финансије.

**О б р а з л о ж е њ е**

Правни основ за доношење Закључка о утврђивању Предлога одлуке о изменама Одлуке о буџету града Крагујевца за 2025. годину,у даљем тексту: Закључак, садржан је у члану 46. став 1. тачка 1. у вези члана 66. став 5. Закона о локалној самоуправи (''Службени гласник Републике Србије'', број 129/07, 83/14-др. закон, 101/16-др. закон, 47/18 и 111/21 – др. закон), члану 59. став 1. тачка 1. Статута града Крагујевца (''Службени лист града Крагујевца'', број 8/19), члану 2. став 1. тачка 1. Одлуке о Градском већу (''Службени лист града Крагујевца'', број 29/24-пречишћен текст) и члану 49. став 3. Пословника о раду Градског већа (''Службени лист града Крагујевца'', број 13/24), којима је утврђено да је Градско веће предлагач аката које доноси Скупштина града Крагујевца, као и да закључком одлучује о процедуралним питањима и иницира доношење и предлагање одлука и других аката, као и начин решавања појединих питања.

Разлог за доношење овог закључка је процедуралног карактера и основ је за упућивање Предлога одлуке о изменама Одлуке о буџету града Крагујевца за 2025. годину, Скупштини града Крагујевца, на разматрање и доношење.

**Заменик Градоначелника,**

**Дејан Ружић**